
గుజరాత్ శాసనసభ ఎన్నికల ప్రచారం తీరు చూస్తే ‘నీచే ముడ్’గానే భావించాలి. అంటే పాతాళం వైపు తిరిగి పయనించడం. తలపండిపోయిన కాంగ్రెస్ అనుభవజ్ఞుడు మణి శంకర అయ్యర్ ప్రధాని మోదీని ఉద్దేశించి ‘నీచ’ పదప్రయోగం చేసి, తద్వారా రాజకీయ ప్రచారం ఎంతటి నీచ స్థితికి జారిపోయిందో మనకి అర్థమైనట్టు చెప్పాడు. రాహుల్ గాంధీ వెంటనే ఆయన్ని సస్పెండ్ చెయ్యడం ద్వారా కాస్త గౌరవాన్ని నిలిపారు. ఇప్పుడు ప్రధాని ఏకంగా తనపై ‘పాకిస్థాన్, కాంగ్రెస్ కలిసి’ కుట్రలు పన్నినట్టు సెలవిస్తున్నారు. ఇది అత్యంత తీవ్రమైన నేరారోపణ. ఒక వేళ అదే నిజమైతే ముందుగానే చర్యలు తీసుకోవాల్సింది. గుజరాత్లో ఎన్నికల మీటింగులో మైకు దొరికేవరకూ ఎందుకని ఆగడం? ప్రధానిగా వుంటూ, ప్రతిపక్షంపైనా, పొరుగుదేశంపైనా బేల ఆరోపణలెందుకు? మన దేశాన్ని అస్థిరపరచడానికి పాకిస్థాన్ అందివచ్చే ఏ అవకాశాన్నీ వదులుకోదు, సరే. ఇరు దేశాల మధ్య సయోధ్య లేనప్పుడు, పాక్ ప్రధాని ఇంటికి వెళ్లి మరీ స్నేహహస్తం చాచింది మోదీయే కదా. ఉత్తరప్రదేశ్ ఎన్నికల ముందు ‘మెరుపుదాడుల అంశం’ బీజేపీకి కలిసి వచ్చిందంటే అది వేరు. మోసకారి పొరుగుదేశానికి, సరైన తీరులో బుద్ధి చెప్పిన ధైర్యశాలిగా ప్రధానిని భావించినందుకు. ఈ సారి పాకిస్థాన్ పట్ల ఆరోపణలు ఏవిధమైన ధైర్యానికీ గుర్తు కావు, అభద్రతా భావానికి తప్పించి. ఇందిరా గాంధీ తన రాజకీయ అవసరాలకు, ప్రత్యర్థుల్ని ఇరుకున పెట్టేందుకు ‘విదేశీ హస్తం’ బూచి చూపేవారు. ఇప్పుడు మోదీ ఆ పల్లవి అందుకున్నారు. మోదీ తరహాలో రాహుల్ ‘ఆలయ దర్శనాలు’ చేస్తున్నారు. పార్టీలు అవే. పాత్రలే మార్చుకున్నాయి.- డి.వి.జి. శంకరరావు, పార్వతీపురం

gujarat saasanasabha ennikala prachaaram teeru chuste ‘neeche mud’gaane bhaavinchaali. ante paataalam vaipu tirigi payaninchadam. talapandipoyina congress anubhavagnudu mani sankara ayyar pradhaani modeeni uddesinchi ‘neecha’ padaprayogam chesi, tadwara rajakeeya prachaaram enthati neecha sthitiki jaaripoyindo manaki arthamainattu cheppaadu. rahul gaandhi ventane aayanni suspend cheyyadam dwara kaasta gowravanni nilipaaru. ippudu pradhaani ekamgaa tanapai ‘pakisthan, congress kalisi’ kutralu panninattu selavistunnaaru. idhi atyanta teevramaina neraropana. oka vaela adhe nijamaithe mundugaane charyalu teesukovalsindi. gujaraatlo ennikala meetingulo maiku dorikevarakuu endukani aagadam? pradhaanigaa vuntuu, pratipakshampainaa, porugudesampainaa bela aaropanalenduku? mana deshaanni asthiraparachadaaniki pakisthan andivache e avakaasaannii vadulukodu, sare. iru deshaala madhya sayodhya lenappudu, pak pradhaani intiki velli mari snehahastam chaachindi modeeye kada. uttarapradesh ennikala mundu ‘merupudaadula amsam’ beejeepeeki kalisi vachindante adhi vaeru. mosakari porugudesaaniki, saraina teerulo buddhi cheppina dhairyasaaligaa pradhaanini bhaavinchinanduku. ee saari pakisthan patla aaropanalu evidhamaina dhairyaanikii gurtu kaavu, abhadrata bhavaniki tappinchi. indira gaandhi tana rajakeeya avasaraalaku, pratyarthulni irukuna pettenduku ‘videshee hastam’ boochi chuupeevaaru. ippudu modii aa pallavi andukunnaru. modii tarahaalo rahul ‘aalaya darsanaalu’ chestunnaru. paarteelu ave. paatrale maarchukunnaayi.- di.vi.ji. sankararao, paarvatiipuram